Diari Oficial de la Generalitat Valenciana


Sumari del DOGV 9886, del 05-07-2024 (2024/5952)

RESOLUCIÓ de 12 de juny de 2024, de la Conselleria d'Hisenda, Economia i Administració Pública, per la qual s'autoritza un ajust entre dotacions de línies de subvenció de l'annex de transferències i subvencions de capital del programa 714M00 MRR, Agricultura i desenvolupament rural, de la Conselleria d'Agricultura, Ramaderia i Pesca, per import de 492.000,00 euros (expedient 12.003/24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5952


Data del document
:   12-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

RESOLUCIÓ de 12 de juny de 2024, de la Conselleria d'Hisenda, Economia i Administració Pública, per la qual s'autoritza un ajust entre dotacions de línies de subvenció de l'annex de transferències i subvencions de capital del programa 714M00 MRR, Agricultura i desenvolupament rural, de la Conselleria d'Agricultura, Ramaderia i Pesca, per import de 492.000,00 euros (expedient 12.003/24). [2024/5952]  
  
  
El Ministeri d'Agricultura, Pesca i Alimentació va aprovar el Reial decret 949/2021, de 2 de novembre, pel qual s'establixen les bases reguladores per a la concessió de subvencions destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, així com per a inversions en bioseguretat en vivers, escomeses per determinats productors de materials vegetals de reproducció, en el marc del Pla de recuperació, transformació i resiliència.  
Amb posterioritat, el Ministeri d'Agricultura, Pesca i Alimentació va aprovar el Reial decret 2/2024, de 9 de gener, pel qual es modifica el Reial decret 949/2021, de 2 de novembre. Este Reial decret 2/2024 modifica l'apartat 2 de l'article 1 regulant que les subvencions es concediran en els exercicis 2021, 2022, 2023 i 2024. Així mateix, amplia el termini de concessió de les ajudes, passant del 31 de desembre de 2023 al 30 de setembre de 2024.  
En l'annex de transferències i subvencions de capital, del programa 714M00, MRR Agricultura i desenvolupament rural, s'inclou la línia de concurrència competitiva S1112, «Subvencions estatals als operadors professionals de categoria productor de determinats materials vegetals que realitzen inversions en instal·lacions de protecció enfront d'insectes vectors», dotada amb un crèdit inicial de 5.446.068,73 euros. Es tracta d'ajudes que es van aprovar per Resolució de 21 de desembre de 2023 per la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes per a inversions en bioseguretat en vivers escomeses per determinats productors de materials vegetals, per al període 2023, corresponents a l'última anualitat del pla en el marc del Pla de recuperació, transformació i resiliència, finançat per la Unió Europea-NextGenerationEU, per al període 2023, i per un import global màxim d'1.906.223,85 euros. Este import global màxim està previst que puga incrementar-se en una quantia addicional d'1.000.000,00 euros.  
Una vegada tramitades les sol·licituds presentades en la convocatòria d'ajudes aprovada per Resolució de 21 de desembre de 2023, i conforme a l'informe de la Subdirecció General d'Agricultura i Ramaderia de data 12 d'abril de 2024, pot proposar-se la concessió favorable d'un total de 54 expedients i per un import total de 2.799.194,43 euros. Per a poder atendre una major quantitat de les sol·licituds indicades, i fent ús del mecanisme de flexibilitat regulat en el Reial decret 949/2021, que establix un mecanisme de flexibilitat per al cas que els imports sol·licitats pels beneficiaris superen el pressupost disponible, es planteja una modificació pressupostària per import de 492.000,00 euros.  
  
Al seu torn, en el mateix programa 714M00, MRR Agricultura i desenvolupament rural, i dins del mateix component 3, inversió 3, en el pressupost de 2024 s'han incorporat romanents en la línia de subvenció S1113, «Subvencions a inversions en matèria de bioseguretat per a la millora de centres de neteja i desinfecció de vehicles de transport per carretera de bestiar, o per a la construcció de nous centres amb esta finalitat» per import total de 508.214,38 euros, dels quals 91.798,13 euros són procedents del 2022 i 416.416,25 euros procedents del 2023. Este crèdit es troba en situació de disponible i no serà necessari en l'exercici 2024, ja que la convocatòria de subvenció per a l'exercici 2023, mitjançant la Resolució de 22 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, ja va ser concedida i existint crèdit sobrant en esta convocatòria, i d'acord amb la proposta de modificació pressupostària del director general de Producció Agrícola i Ramadera no es convocaran noves ajudes per a este programa.  
  
A este efecte, i en virtut del que es disposa en els articles 21 i 24 de Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, 20 de febrer), de delegació de determinades competències en òrgans d'esta conselleria, adopte la resolució següent:  
  
Primer  
Autoritzar les següents modificacions en l'annex de transferències i subvencions de capital de l'aplicació pressupostària A47018023WD85628, programa 714M00 MRR Agricultura i desenvolupament rural, i codi de fons MR22000008, que impliquen:  
  
a) Minorar la dotació de la línia de concurrència competitiva S1113, d'acord amb el següent detall:  
b) Incrementar la dotació de la línia de concurrència competitiva S1112, d'acord amb el detall següent:  
València, 12 de juny de 2024.- El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.